Missatge: Més crítiques a l'Estatut des del Suprem El cap de la sala militar sosté que el CGPJ no pot tenir delegacions territorials Redacció L'Estatut català torna a ser objecte de polèmica, just el dia abans que entri en vigor, aquesta vegada en les instàncies judicials. El president de la sala militar del Tribunal Suprem, Ángel Calderón, va alertar ahir que el Consell General del Poder Judicial (CGPJ) "no pot tenir delegacions territorials", en relació amb la previsió de l'Estatut d'instituir un òrgan de govern propi. Calderón va defensar que "el poder judicial és únic" i que qualsevol transferència de competències unilateral des d'una reforma estatutària "és de dubtosa constitucionalitat". Després d'inaugurar un curs d'estiu de la Universitat Complutense de Madrid a El Escorial, va voler desmarcar l'Associació Professional de la Magistratura (APM), a la qual pertany, de posicions partidistes, en ser interrogat en relació amb el recurs d'inconstitucionalitat contra el marc d'autogovern català interposat pel PP. En aquest sentit, Calderón va insistir que la feina de la seva associació és "defensar la unitat del poder judicial". El magistrat va alertar que en la mesura que no es respecti la unitat jurisdiccional, de govern i en què s'exigeixi com a requisit determinant per a l'exercici de la funció judicial a Catalunya el conèixer obligatòriament el català, aquests factors incidiran negativament sobre la unitat jurisdiccional i la independència dels magistrats. Calderón considera que el 2008 podria ser una data "adequada" perquè el Constitucional resolgués els recursos contra el nou marc d'autogovern català, ja que el panorama electoral pot estar més clar i va afegir que el TC administrarà el temps com ho trobi oportú. No obstant, Calderón va remarcar que es tracta d'una sentència complexa que ha de ser reflexionada. http://www.avui.cat/avui/diari/06/ago/08/240022.htm
Emocions: no emotion

Resposta: Hernando adverteix que l'Estatut pretén implantar un model judicial "propi" que contradiu la Constitució El president del Tribunal Suprem (TS) i del Consell General del Poder Judicial (CGPJ), Francisco José Hernando, adverteix que l'Estatut català pretén implantar "un model de justícia propi" que contradiu la Constitució, ja que, ha recordat "el poder judicial és únic per a tot Espanya". A més, ha considerat que l'anomenada justícia de proximitat restaria professionalitat al cos de jutges i magistrats. Ha criticat que "és un contrasentit que es busqui una justícia no professional". "Efectivament el model de justícia que es vol implantar a Catalunya és un model de justícia propi que contradiu el que la Constitució ordena. El poder judicial és únic per a tot Espanya", ha dit en declaracions als mitjans en la clausura dels cursos d'estiu de la UCM. Ha afirmat que el CGPJ advoca per una justícia de proximitat com l'actual. Ha explicat que, a la seva manera de veure, "la justícia està sempre pròxima als ciutadans, perquè en el poble més petit hi ha un jutge de pau amb plena jurisdicció per als assumptes de competència seva". "La justícia que s'anomena de proximitat que es vol implantar a Catalunya, en la mesura que no sigui professional, no hi estem d'acord", ha manifestat. "Nosaltres estem fent un esforç per professionalitzar la justícia, des de la formació contínua de tots els jutges perquè cada vegada és més variable l'ordenament jurídic. És un contrasentit que es busqui una justícia no professional", ha declarat. http://www.europapress.es/europa2003/noticia.aspx?cod=20060811142332&tabID=1&ch=59
Emocions: no emotion